Zdravo, ja sam Courtney iz službe *'WomenLivingWell.org'*  koja je dom za *'Dobro Jutro Djevojke'.* Mi čitamo Bibliju, od korica do korica, 1 poglavlje dnevno, od ponedjeljka do petka.

Ovaj tjedan počele smo naše proučavanje knjige proroka Izaije. Ovo je jako duga biblijska knjiga i podijelila sam ovo proučavanje u 3 dijela.

U 1. dijelu proučavat ćemo od 1. do 23. poglavlja. U drugom dijelu – središnji dio, i onda ćemo kasnije završiti Izaijinu knjigu do kraja.

Danas ću govoriti o tome kada se zlo zovemo dobrim i kada dobro zovemo zlim jer je to svjetonazor u kojem danas živimo.

Vidimo da su danas te linije koje određuju što je moralno dobro, a što ne – te su linije jako zamagljene. To je ono što se događa i u Izaijinoj knjizi.

Započnimo...

Izaija 1,1 zapčinje riječima 'viđenje...' Na ovom mjestu riječ viđenje znači otkrivenje.

Izaijina knjiga je Božje otkrivenje kroz Izaiju narodu Izraela.

U 2. stihu ovako govori Bog: „Čujte, nebesa, i poslušaj, zemljo, jer Gospod govori“ – Bog poziva sva nebesa i cijelu zemlju da budu svjedoci grijeha i neposlušnosti Njegovog naroda.

Vidjet ćemo kasnije kako Bog zove sva nebesa i cijelu zemlju da budu svjedoci Njegovog spasenja, koje nudi kroz Mesiju koji će doći. Izaijina knjiga daje najbolju proročku sliku Isusa Krista.

Izaijina knjiga je najviše citirana knjiga Starog zavjeta u Novom zavjetu.

Dok budemo čitali ovu knjigu vidjet ćemo mnogo stihova koji su nam već poznati jer smo ih čitali u Novom zavjetu ili smo ih čuli redovno.

Ali, sada ćemo ih vidjeti onako kako su rečeni, u vrijeme kada su rečeni i u kontekstu tog vremena.

Malo je ljudi koji čitaju Izaijinu knjigu stih po stih, poglavlje po poglavlje, od početka do kraja i zato sam zahvalna što si tu, što želiš proučavati ovu biblijsku knjigu jer ovo nije lako čitati.

U Izaiji 1,3 Bog govori *'Vol poznaje svojega vlasnika, a magarac jasle gospodara svojega; samo Izrael ne poznaje, puk moj ne razumije.'*

Bog uspoređuje Izrael s životinjama koje i nisu baš puno pametne; vol i magarac nisu pametne životinje, ali poznaju svog vlasnika.

Imam svog malog psa, bijela bichon, cijela okrugla i mekana, zove se Pahuljica... i mislim da je pametna... zna neke trikove, slijedi zapovjedi. Kao pas, ona je pametna. Ali, ako ću je usporediti s čovjekom, koji ima analitičke i misaone vještine, ona uopće nije pametna. Ali, ona poznaje mene, kao svog vlasnika.

Bog se pita: 'zašto? Zašto me oni ne poznaju, svog Boga?'

Kako se poglavlje nastavlja, Bog govori kako su religiozni, donose prinose Bogu, ali su njihova srca daleko od Njega. On govori: ja to neću trpjeti. Njihovi prinosi vrijeđaju Boga.

Jesi li ikada promislila o tome da možeš uvrijediti Boga? Tako da se igraš crkve kada nedjeljom ujutro ideš u crkvu, a ostalih 6 dana živiš život u grijehu, ne približivši se Bogu da bi ga upoznala?

Zato Bog kaže da to neće više trpjeti.

U 15. stihu kaže: *'A kad u molitvi ruke svoje širite, ja od vas oči svoje zaklanjam; i kad nižete molitve, ja vas ne slušam.'* On više ne sluša njihove molitve, a ipak im nudi milost i kaže u 18. stihu: *'Hajde sad da se pravdamo«, veli Gospod. »Ako su grijesi vaši kao grimiz, bit će bijeli kao snijeg; '*  On im kaže da su im grijesi poput grimiza, Ja/Bog ih mogu učiniti bijelim poput snijega. Samo priznajte svoje grijehe. Zar to ne piše u 1. Ivanovoj 1,9? Piše da ako priznamo svoje grijehe, On je vjeran i pravedan i oprostit će nam naše grijehe i očistiti od svake nepravednosti.

Riječ 'svaka' znači sve, svaki grijeh, svaku nepravednost.

Nema grijeha u tvojoj prošlosti koji se ne može oprostiti pod križem Isusa Krista.

Zato nam Bog nudi milost i milosrđe, ali izrael je to odbio. Nisu htjeli. To vidimo u 2. i 3. poglavlju. I u 4. poglavlju. I onda dolazimo do 5. poglavlja. Ovo poglavlje Izaija započinje proročkom ljubavnom pjesmom . To je priča o vlasniku vinograda. Izaija priča o vinogradaru koji je posadio predivan vinograd. Odabrao je najbolje mladice, ima predivnu zemlju, zalijeva i skrbi o njoj, a onda kada plod dođe i sazrije, taj plod je divlji. I pita se: kako je to moguće?

Ovo je ohrabrujući odlomak za mene jer je ovo slika Izraela i kako je Bog bio savršeni nebeski Otac, a opet su se Njegova djeca pobunila.

Ovo me podsjeća da ja kao mama nisam savršena. Sigurno, moja djeca se mogu pobuniti. Ali, čak i Bog koji je savršen ima djecu koja su se pobunila. Ja mogu učiniti mnogo toga što je dobro i usmjeriti svoju djecu na Krista, ali to ne znači da mogu kontrolirati kako će sve završiti.

Ovo me ohrabruje jer čak i nebeski Otac ima djecu koja su buntovna. Ovo znači da ne trebamo biti grubi prema samima sebi ponekad kad naša djeca donesu krive odluke.

On kaže: posljedica će biti. On se sprema suditi ih.

U 5. poglavlju govori nam 6 'jao!'

Riječ 'jao!' znači velika nevolja, patnja dolazi.

On se sprema odgajati ih i zato im daje 6 jao!

U 8. stihu, prvi jao: 'Jao onima koji kuću kući primiču i polje s poljem sastavljaju.'

Ovo je kao slika društvenog uspjeha i ova predivna, velika kuća najednom će se isprazniti. Cijeli grad će se isprazniti jer će ih neprijtelj zarobiti i otići će u izgnanstvo u Babilon. Bog je upotrijebio Babilonce da bi ih osudio.

Idući jao je u 11. stihu: 'Jao onima koji jutrom podrane idući za žestokim pićem, zadržavši se do noći vinom raspaljeni.'

Jao onima koji piju, partijaju. Oni koji su toliko zauzeti i čekaju okupljanje društva i partijanje, a nemaju vremena da traže Boga i promišljaju o Njegovoj riječi. Oni će ići u izgnanstvo i partijanje će biti zaustavljeno.

U 18. stihu kaže: 'Jao onima koji vuku bezakonje užetima ispraznosti, i grijeh kao kolskim uzicama.' Jao onima koji su oholi, koji se rugaju Izaiji, koji ne uzimaju njegovo proroštvo ozbiljno.

Zar i danas nema takvih? Koji partijaju, zauzeti tražeći svoj uspjeh i izruguju se Božjoj Riječi – njima kaže: jao vama! Dolazi osuda.

U 20. stihu kaže: 'Jao onima koji zlo dobrom nazivaju, a dobro zlom; koji od tame svjetlost prave, a od svjetlosti tamu.' Jao onima koji zamagljuju moralno dobro i zlo, koji nalaze izgovor za grijeh iako znaju da je to krivo. Vide one koji rade što je dobro i izruguju im se.

Izrael je bio u stanju duboke, moralne konfuzije.

Mislim da je jednako tako i danas u našoj zemlji. Ovo su zbunjujuća vremena u kojima živimo. Imam tinejđere koji gledaju Netflix, koji su na Tik-toku i svi mogućim društvenim mrežama i kažem ti, što su više moralne linije zamagljene i stvari za koje znamo da su krive, činimo ih primamljivim i tako dobrim – onda je zbunjujuće znati što je ispravno i što je krivo. To zatupljuje osjetila naše djece koja to redovno prate.

Samo Božja Riječ može to ispraviti.

Božja Riječ nam kaže što je ispravno i što je krivo. Što je dobro i što je zlo. To je naš standard. Po njoj se ravnamo.

Naša djeca moraju znati Božju Riječ. Mi moramo znati Božju Riječ i tako znati što je dobro i što je zlo.

Bog nam je dao zapovijedi u Pismu za našu zaštitu.

Ponekad je teško slijediti zapovijedi jer stvari u svijetu privlače, izgledaju dobro i mi ih želimo.

Ali, Bog nas želi zaštititi.

Evo, na primjer, jedno područje... čistoća. Kada bi sav svijet, danas, slijedio Boga i Njegovu zapovijed za čistoćom: 1 čovjek+1 žena= zauvijek, promisli o patnji i boli od koje bi bili sačuvani. Ne bi bilo razvoda, ne bi bilo domova bez očeva, ne bi bilo pokreta Me too (' Ja također'), ne bi bilo pornografije i toliko mnogo problema bilo bi riješeno. Samo kada bi slijedili ovu 1 zapovijed o tome kakav bi brak trebao biti.

Bog to radi jer nas voli. To je za naše dobro, za našu zaštitu. Ali, mi smo odlučili zamagliti te linije i propitkivati Boga. Istina je da ako ne vjerujemo Bogu da je Njegova Riječ istina, tada nećemo biti poslušni.

Sve počinje s nama: je li ova Riječ istina ili ne i ako jest, onda joj moramo biti poslušni.

Idući jao nalazi se u stihu 21. 'Jao onima koji su mudri u svojim očima i razumni sami pred sobom! ' Ovo su oni koji su visoko u svom, ljudskom ponosu, koji misle da su naše misli, naši planovi, rasporedi bolji od Božjih. Zar ne upadne u tu zamku svaka od nas ponekad?

U stihu 22. je zadnji jao: 'Jao onima koji su jaki u ispijanju vina i junaci u miješanju žestokih pića'.

Na kraju ovih upozorenja –jao- u 25. stihu: 'Zato usplamtje gnjev Gospodnji protiv puka njegova pa on ispruži ruku svoju na njih i udari ih.'

Bog će ih odgajati. Kako? U 26. stihu piše: 'Stoga će podignuti stijeg narodima izdaleka i zazviždat će im s kraja zemlje; i gle, doći će u žurbi, hitro.'

Bog je maknuo svoju zaštitu. On zove, zazviždao je Babiloncima da dođu i upotrijebit će drugi narod da se podignu protiv njih i kaže da neprijatelj nije umoran, neprijatelj nije zaspao, strijele su i oštre i nikoga nema da izbavi.

Nije lako gledati osudu koja se sprema, pomalo je zastrašujuće. Vidimo da je to skoro djelo milosrđa, jer Bog zove neposlušan narod da mu se vrati, a oni ne slušaju. Ovo je isto kao kad mi odgajamo svoju djecu. Mi radimo to jer ih volimo, jer je to najbolje za njih da bi postali poslušni.

Draga moja, živimo u vrijeme, u doba kada se zlo zove dobrim, i dobro se zove zlim i ovo je poziv za nas, poziv da se vratimo standardu. Naše vrijednosti bit će potpuno okrenute naopako ako nismo u Božjoj Riječi, ako ne znamo što je dobro i što je krivo.

Svijet nas može zvati netolerantnima, mogu nas zvati uvredljivima, ali moramo stajati uz istinu Božje Riječi jer u tamnom svijetu ona je svjetlo.

I ti si svjetlo i oni ne vole Isusa, Svjetlo svijeta, jer su ga razapeli. Zato možda i tebe ne vole, ali mi moramo nastaviti i dalje hodati u svjetlu i činiti što je dobro i ispravno i ostati u Božjoj Riječi.

I zato ovaj tjedan, dok čitaš novi odlomak iz Izaijine knjige... to je zanimljivo čitanje, posebno 6. poglavlje kada Izaija ide pred Božje prijestolje. Ta je slika čudesna.

Nadam se da ćeš uživati u proučavanju idućeg tjedna kako idemo dublje u svom hodu s Bogom.

Nastavi hodati s Kraljem!